Motorfietsryer se liggaam in veld gevindArgieffoto (Foto: AlexVan, Pixabay) Die liggaam van ŉ motorfietsryer, vermoedelik in sy 30’s, is Donderdagoggend in ŉ veld in Rustenburg in Noordwes gevind. Russel Meiring, woordvoerder van ER24, het gesê die man se liggaam is deur plaaslike owerhede ŉ paar meter ver van die pad, Rexweg, en die wrak van sy motorfiets gevind. “Die man het na bewering beheer oor die motorfiets verloor toe hy in die nag om ŉ draai gegaan het. Toe paramedici by die toneel opdaag was die man al ŉ geruime tyd dood,” het Meiring gesê. Die polisie ondersoek die voorval.